**Körmöcbánya története**

**Körmöcbánya** ([szlovákul:](https://hu.wikipedia.org/wiki/Szlov%C3%A1k_nyelv) Kremnica, [németül](https://hu.wikipedia.org/wiki/N%C3%A9met_nyelv): Kremnitz, [latinul:](https://hu.wikipedia.org/wiki/Latin_nyelv) Cremnicium) város [Szlovákiában](https://hu.wikipedia.org/wiki/Szlov%C3%A1kia), a [Besztercebányai kerület](https://hu.wikipedia.org/wiki/Beszterceb%C3%A1nyai_ker%C3%BClet) [Garamszentkereszti járásában](https://hu.wikipedia.org/wiki/Garamszentkereszti_j%C3%A1r%C3%A1s" \o "Garamszentkereszti járás). Az egykori [Magyar Királyság](https://hu.wikipedia.org/wiki/Magyar_Kir%C3%A1lys%C3%A1g) egyik legjelentősebb, aranybányászatáról nevezetes [bányavárosa](https://hu.wikipedia.org/wiki/B%C3%A1nyav%C3%A1ros) és pénzverőhelye.

[Selmecbányától](https://hu.wikipedia.org/wiki/Selmecb%C3%A1nya) 40 km-re északra, a Bisztrica- és a Körmöc-patakok völgyében fekszik.

A várost [sziléziai](https://hu.wikipedia.org/wiki/Szil%C3%A9zia) és [türingiai](https://hu.wikipedia.org/wiki/T%C3%BCringia) [német](https://hu.wikipedia.org/wiki/N%C3%A9metek) telepesek alapították a [12. században](https://hu.wikipedia.org/wiki/12._sz%C3%A1zad). 1328-ban „Cremnychbana", [1332](https://hu.wikipedia.org/wiki/1332)-ben „Cremnic", [1335](https://hu.wikipedia.org/wiki/1335)-ben „Cremnech", [1338](https://hu.wikipedia.org/wiki/1338" \o "1338)-ban „Cremnuch", [1343](https://hu.wikipedia.org/wiki/1343)-ban „Crempnuch", [1389](https://hu.wikipedia.org/wiki/1389)-ben „Chrempnichya", [1394](https://hu.wikipedia.org/wiki/1394)-ben „Chrempnichya", [1394](https://hu.wikipedia.org/wiki/1394)-ben „Cremnicia", [1476](https://hu.wikipedia.org/wiki/1476)-ban „Krembnicia", [1526](https://hu.wikipedia.org/wiki/1526)-ban „Kremnica" alakban szerepel a korabeli forrásokban.

[Károly Róbert](https://hu.wikipedia.org/wiki/I._K%C3%A1roly_magyar_kir%C3%A1ly) [1328](https://hu.wikipedia.org/wiki/1328). [november 17-én](https://hu.wikipedia.org/wiki/November_17.) [szabad királyi bányavárosi jogokkal](https://hu.wikipedia.org/wiki/Szabad_kir%C3%A1lyi_v%C3%A1ros) látta el és megalapította [pénzverdéjét](https://hu.wikipedia.org/wiki/K%C3%B6rm%C3%B6cb%C3%A1nyai_p%C3%A9nzverde). [1335](https://hu.wikipedia.org/wiki/1335)-től itt verték a híres [aranyforintot](https://hu.wikipedia.org/wiki/Forint" \o "Forint), mely körmöci dukátként is ismert volt. A város fontossága miatt mindig a királyok kegyeit élvezte. [1390](https://hu.wikipedia.org/wiki/1390)-ben lakói mentesültek a vámoktól. [1425](https://hu.wikipedia.org/wiki/1425)-ben hetivásárok tartására kapott jogot. Aranybányászatának fénykora a [14](https://hu.wikipedia.org/wiki/14._sz%C3%A1zad)-[15. századra](https://hu.wikipedia.org/wiki/15._sz%C3%A1zad) esik. A 15. század közepén a város 9 városnegyedből állt, 250 házában 690 családban mintegy 3000 lakos élt. Évente már 14000 körmöci dukátot vertek itt.

[1433](https://hu.wikipedia.org/wiki/1433)-ban elfoglalták és kifosztották a [husziták](https://hu.wikipedia.org/wiki/Huszit%C3%A1k). [1449](https://hu.wikipedia.org/wiki/1449)-ben [Hunyadi János](https://hu.wikipedia.org/wiki/Hunyadi_J%C3%A1nos) sikertelenül ostromolta, a várost ekkor már magas kőfal és vizesárok védte. [1462](https://hu.wikipedia.org/wiki/1462)-ben békekötéssel szerezte vissza [Mátyás](https://hu.wikipedia.org/wiki/I._M%C3%A1ty%C3%A1s_magyar_kir%C3%A1ly) király. A támadásokat később is könnyen kivédte, [1560](https://hu.wikipedia.org/wiki/1560)-ban azonban tűzvész pusztította és a város harmada leégett. A [16. században](https://hu.wikipedia.org/wiki/16._sz%C3%A1zad) elterjedt a reformáció, a visszatérítés a jezsuiták révén [1653](https://hu.wikipedia.org/wiki/1653)-ban indult meg. [1604](https://hu.wikipedia.org/wiki/1604)-ben [Bocskai](https://hu.wikipedia.org/wiki/Bocskai_Istv%C3%A1n) serege előtt először nem nyitott kaput, de [1605](https://hu.wikipedia.org/wiki/1605)-ben mégis behódolt. [Bethlen Gábort](https://hu.wikipedia.org/wiki/Bethlen_G%C3%A1bor" \o "Bethlen Gábor) is beengedte falai közé.

[1652](https://hu.wikipedia.org/wiki/1652)-ben papírgyárat alapítottak itt. A város [1696](https://hu.wikipedia.org/wiki/1696) és [1788](https://hu.wikipedia.org/wiki/1788) között országos vásártartási jogot élvezett. [1715](https://hu.wikipedia.org/wiki/1715)-ben 474 adózó polgár és 193 zsellércsalád lakta; közülük 390 bányász, a többiek nagyrészt kézművesek voltak. [1767](https://hu.wikipedia.org/wiki/1767)-ben bányáiban összesen 1299 bányász dolgozott. [1787](https://hu.wikipedia.org/wiki/1787)-ben Körmöcbányának 509 háza volt, 1152 családdal és 5147 lakossal. [1828](https://hu.wikipedia.org/wiki/1828" \o "1828)-ban 538 házában 4944 lakos élt. [1849](https://hu.wikipedia.org/wiki/1849)-ben a téli hadjárat során határában ütközött meg [Görgey](https://hu.wikipedia.org/wiki/G%C3%B6rgey_Art%C3%BAr) a császáriakkal, majd egy bányaátjárón tört át [Besztercebánya](https://hu.wikipedia.org/wiki/Beszterceb%C3%A1nya) felé. Védműveit jórészt [1872](https://hu.wikipedia.org/wiki/1872) körül bontották le. A városba vezető vasútvonal [1869](https://hu.wikipedia.org/wiki/1869) és 1872 között épült. A század vége felé egymás után épültek gyárai és üzemei.

[Borovszky](https://hu.wikipedia.org/wiki/Borovszky_Samu) monográfiasorozatának Bars vármegyét tárgyaló része szerint (részletek): „Mikor Róbert Károly 1342-ben a körmöczi kamarát Lipót várnagynak bérbe adta, ezt a kamarát az illető oklevélben ősréginek nevezi, a mi bizonyságul szolgál arra, hogy Körmöczbánya már a tatárjárás előtt fennállott. [...] Hogy Körmöczbánya ebben a korban már tekintélyes község volt, nemcsak egykorú épületei mutatják, hanem az akkori oklevelek is. A bányászatot már többé nem a mostani város területén, hanem az északnyugat felé fekvő hegységben folytatták és a XIV. század második felében már oly mélyre hatoltak, hogy az első altárnát kénytelenek voltak megnyitni. A bánya-malmok egy része Alsó-Turcsek határában volt elhelyezve mindaddig, míg Körmöczbánya a Vág medréhez tartozó túróczi patakot a vízválasztón át ide vezette, a melylyel, – tekintve az akkori mérnöki eszközök tökéletlenségét – a XIV. században valódi technikai csodát végzett. [...] A város magva, a belváros, a kékelői Stósz-hegynek délfelé kinyúló alján terül el, ott, a hol a már neugrundival egyesült régi altgrundi völgy a zólyomi völgygyel találkozik. Hajdanta, a tatárjárás után, fapalánkkal volt körülvéve, a XV. század huszas és harminczas éveitől kezdve pedig, eredetileg 12 méter magas, erős körfal vette körül, melynek maradványai részben ma is fennállanak. E védő fal megerősítésére két hatalmas kapu és kilencz bástya szolgált. A XVIII. században még egy harmadik kaput, az ú. n. Thürl-t is felépítették, mely azonban az 1880-iki talajsüppedésnek lett az áldozata. A felső kapu, melyet már 1872-ben – állítólag forgalmi szempontból – lebontottak, 25 méter magas és kétemeletes volt. Falainak vastagsága földszinten 2·1 méter, a második emeleten még mindig 1 méter volt, melléképületei pedig az 1880-ban és az arra következő években a kibővített pénzverőnek adtak helyet. A felső kapu épületeinek csoportjához tartozott és északi bejárata volt az a díszkapu is, a melyet Mária Terézia tiszteletére, vagyis körmöczbányai tartózkodásának emlékére, 1751-ben szilárd anyagból emeltek és a XIX. század hatvanas éveiben leromboltak. E díszkapunak feliratokkal ellátott kődarabjai a felső utczából jövő patak partfalának alapzatául használtattak fel, a domború képekkel ellátott két kőtábla pedig most is ott van befalazva, a hol azelőtt maga a felső kapu állott. A kettős alsó kapunak belső, a hajdani felső kapuval minden tekintetben megegyező tornya, 1428-ban épült és ma is eredeti alakjában áll fenn. Valóban érdekes épület a maga nemében. A külső torony 1539-ben keletkezett, midőn az 1537-ik évi konfederáczió meghiusulása következtében a körmöcziek a vágbeszterczei Podmaniczky, a murányi Bassó rablózsoldosai és a török portyázó csapatok elleni küzdelemre készültek. E csinos, a belső toronynál valamivel alacsonyabb, de szintén igen erős épületet, I. Ferdinánd király és neje Anna kőből faragott medaillon-képei díszítik. A kapu keleti oldalán lehelyezett két kőtábla az alsó kapu előtti s szintén 1751-ben felállított és 1849-ben lerombolt díszkapu díszítményeihez tartozott. A most a városi múzeumban elhelyezett bányász-szobor, valamint a császári korona maradványai szintén e díszkapuhoz tartoztak. Az alsó kapu előtt a körmöczi pataknak egyik ága folyik, mely most be van boltozva. Mikor még a patak szabadon folyt, a kaput felvonó híddal zárták el. Az 1550-ben, Guglinger Farkas birósága idejében készült függő kapu-lakatot, valamint a felső kapunak ép olyan és ugyanabból a korból való lakatját most a városi múzeumban őrzik. Az ugyanott elhelyezett közös lakat-kulcsot hajdan a város birája őrizte éjszakán át és a biró tudta és beleegyezése nélkül senki sem jöhetett a városba és távozhatott onnan. A belváros északi részén, a főtér fölött, 38 méterre kimagasló meredek dombon, áll a körmöczi vár. Kettős, erős és magas – 1901-ben részben átalakított – védő fal környezi, öt hatalmas bástyával, melyek közül kettőt már leromboltak. A vártér közepén álló főépület a már 1491-ben renovált gótikus templom, melyet 1884-ben 80,000 forintnyi költséggel újra helyreállítottak s azóta ismét plébánia-templomul szolgál. Hajdan nagy-, vagy felső templomnak nevezték."[[2]](https://hu.wikipedia.org/wiki/K%C3%B6rm%C3%B6cb%C3%A1nya#cite_note-2)

1920-ig [Bars vármegye](https://hu.wikipedia.org/wiki/Bars_v%C3%A1rmegye) Garamszentkereszti járásához tartozott.

Testvérvárosa Várpalota

https://hu.wikipedia.org/wiki/Körmöcbánya